kardosdrur/scandi-wiki huggingface dataset:
Varud Station

Varud Station (Varud stasjon eller Varud holdeplass) er en tidligere jernbanestation på Hovedbanen, der ligger i byområdet Råholt i Eidsvoll kommune i Norge. Den åbnede 15. juni 1953 og ligger 59,54 km fra Oslo S. Siden 13. juni 2004 betjenes den ikke længere af persontog, der i stedet har endestation på Dal Station. Perron og læskur eksisterer dog stadig.

Stationen blev benyttet af den lokale befolkning. De måtte benyttede den smalle og krogede vej Varudgutua fra Hjeravegen for at komme til stationen.

Litteratur

Eksterne henvisninger

Noter 

Stationer på Hovedbanen
Jernbanestationer i Norge uden persontrafik
Etableret i 1953
Ophørt i 2004
Jernbanestationer i Viken
Østbanestasjonen

Østbanestasjonen (Østbanestationen, i daglig tale Østbanen) var en banegård i Oslo. Stationen åbnede i 1854 som sydlig endestation for Norges første jernbane, Hovedbanen til Eidsvoll. Stationen blev udvidet flere gange, men i forbindelse med åbningen af Oslotunnelen i 1980 ombyggedes den til Oslo S, der fik en ny stationsbygning ved siden af den gamle, og også har erstattet Vestbanestasjonen.

Stationsbygninger 

Den første stationsbygning blev opført efter tegninger af arkitekterne Heinrich Ernst Schirmer og Wilhelm von Hanno. Dele af bygningen fra 1854 i rødt tegl findes stadig som en del af centralstationen, men uden tårnet og den første perronhal.

Efter åbningen af Østfoldbanen blev det nødvendigt at udvide stationen. Perronhallen blev større og fik mere luft, og mod havnen og Jernbanetorget opførtes der to nye fløje i pudset tegl tegnet af arkitekt og stadskonduktør Georg Andreas Bull, der et årti forinden havde tegnet Vestbanestasjonen. Bygningen fik en rigt dekoreret facade i nyrenæssance. Den udvidede Østbanestasjonen stod færdig i 1882.

Det meste af bygningerne eksisterer stadig, men perronhallen er nu omdannet til butikscentret Østbanehallen, der er direkte forbundet med centralstationen, og som nu huser forskellige butikker, spisesteder og hotel.

Noter

Eksterne henvisninger 

 

Stationer på Hovedbanen
Stationer på Østfoldbanen
Stationer på Gjøvikbanen
Nedlagte jernbanestationer i Norge
Etableret i 1854
Ophørt i 1980
Jernbanestationer i Oslo
Betalingsterminal

En betalingsterminal er en håndholdt type dataterminal, der anvendes sammen med et betalingskort eller en mobil betalingsapp til at lade forbrugere betale for varer i butikker, restauranter og andre typer forretninger. En betalingsterminal kræver et Purchase Security Application Module, forkortet PSAM-chip, der fungerer som en type "simkort" for betalingsterminaler, før den kan fungere.

Betalingsterminaler i Danmark 
PSAM-chips bestilles i Danmark fra Logos Design, Nets Merchant Services eller Verifone Danmark. Udover PSAM-chip besidder hver betalingsterminal en række andre unikke værdier, hvoraf mange kan læses på kvitteringen ved anvendelse. Betalingsterminaler var tidligere knyttet tæt sammen med betalingskortene, men i 2013 kom to nye spillere på markedet i form af betalingsapps - nemlig Swipp og MobilePay.

Fodnoter

Eksterne henvisninger 

Betalingskort
Tour de Picardie

Tour de Picardie er et fransk etapeløb i landevejscykling som arrangeres hvert år i maj. Løbet er blevet arrangeret siden 1936. Løbet er af UCI klassificeret med 2.1 og er en del af UCI Europe Tour. Løbet havde i 2016 3 etaper.

Vindere

Eksterne henvisninger
 

Cykelløb i Frankrig
Etableret i 1936
Tour de Normandie

Tour de Normandie var et fransk etapeløb i landevejscykling som gik gennem Normandiet i det nordvestlige Frankrig. Løbet blev første gang arrangeret i 1939. Fra 2005 var det en del af UCI Europe Tour. Den første udgave af kvindeløbet blev afholdt i marts 2023 og blev vundet af Cédrine Kerbaol.

Vindere

Mændenes løb

Kvindernes løb

Eksterne henvisninger
 

 
Etableret i 1939
Amt Breitenburg

Amt Breitenburg er et amt i det nordlige Tyskland, beliggende under Kreis Steinburg øst for Itzehoe. Kreis Steinburg ligger i delstaten Slesvig-Holsten. Administrationen ligger i byen Breitenburg.

Kommuner i amtet

Historie 
Amtet blev oprettet 1. april 1948 af de ni kommuner Breitenberg, Breitenburg, Kollmoor, Kronsmoor, Moordiek, Moordorf, Münsterdorf, Oelixdorf og Westermoor. Den tidligere amtsfrie kommunen Lägerdorf blev optaget i 2003 , og i 2008 indtrådte kommunerne Auufer og Wittenbergen, der tidligere hørte under Amt Kellinghusen-Land. Kommunen Moordorf blev i 2008 indlemmet i Westermoor.

Eksterne kilder og henvisninger 

 Amt Breitenburg

Breitenburg
Auufer

Auufer er en by og kommune i det nordlige Tyskland, beliggende i Amt Breitenburg under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Auufer liegger ved floden Stör lige syd for byen Kellinghusen. En komunegrænsen dannes af vandløbene Stör, Bramau og Hörner Au, hvilke er grunden til kommunens navn.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Signed and Sealed in Blood

Signed and Sealed in Blood er det ottende studiealbum fra den amerikanske punkrockgruppe Dropkick Murphys. Albummet blev udgivet den 8. januar 2013 på gruppens eget pladeselskab Born & Bred Records. Albummet debuterede som nummer 9 på Billboard album chart, hvilket var den næsthøjeste debut for bandet (det foregående album kom ind som nummer 6 i den første uge).

Der blev udgivet fare singler fra Signed and Sealed in Blood. "Rose Tattoo" var den første, hvorefter "The Season's Upon Us", som er en julesang fulgte i december 2012. Den blev en af gruppens mere succesfulde sange og kom ind på hitlister i flere lande. Herefter fulgte "The Boys Are Back" og "Out of Our Heads" som også blev brugt som temasang til realityhowet Boston's Finest. I 2013 udkom "Rose Tattoo" i en speciel velgørenhedsversion sammen med Bruce Springsteen. Den udkom som reaktion på terrorangrebet i Boston 2013. Singlen nåede nummer 25 på Rock Songs-hitlisten. "Prisoner's Song" er blvet brugt meget i reklamer for rommen Captain Morgan.

Modtagelse 

Signed and Sealed in Blood blev godt modtaget af musikanmelderne. Det har en gennemsnitlig rating på 77/100 på Metacritic baseret på 17 anmeldelser, hvilket indikerer at det har fået "generelt positive anmeldelser". Gregory Heaney fra AllMusic gav albummet fire ud af fem stjerner og kaldte det "et album der med garanti vil behage Murphys fans både gamle og nye". På The Observer gav Hermione Hoby kun to ud af fem stjerner. Kritikken var dog mestendels rettet mod bandet og ikke så meget selve albummet.

Spor 

      
Folk der bestilte albummet på forhånd inden udgivelsen via bandets hjemmeside modtog et MP3 download af sangen "The Season's Upon Us" sammen med et digitalt downloadkort med deres ordre der inkluderer tre ekslusive sange. "The Season's Upon Us" blev også udgivet som 7" single i de specielle farver rød, grøn og hvid med b-siden "AK-47 (All I Want For Christmas Is An)".

Personel

Dropkick Murphys
Al Barr – vokal
Tim Brennan – guitar, harmonika, bouzouki, klaver, tin whistle, vokal
Ken Casey – Vokal, basguitar
Jeff DaRosa – banjo, bouzouki, mandolin, mandola, akustisk guitar, klaver, autoharpe, vokal
Matt Kelly – trommer, vokal
James Lynch – guitar, vokal
Scruffy Wallace – sækkepibe, føljter

Yderligere musikere 
Winston Marshall - gæstebanjo på "Rose Tattoo"
Michelle DaRosa - vokal på "Rose Tattoo" og "The Season's Upon Us"
Parkington Sisters - strengeinstrumenter på forskellige sange, vokal på "End of the Night" og "Shark Attack"
Niki Cremmen - vokal "Rose Tattoo"

Referencer 

Album fra 2013
Dropkick Murphys-album
Coop Bank

Coop Bank er en bank ejet af Coop amba med hovedsæde i Albertslund. Banken har ikke fysiske filialer, men tilbyder almindelige banktjenester som kreditkort, opsparing og lån online. Desuden kan kunderne hæve og indsætte kontanter i Coop Danmarks butikker. 

Nogle af Coop Banks ydelser kræver, at kunden er medlem af Coop; nogle andre ydelser er billigere for Coop-medlemmer end for ikkemedlemmer.

Direktion 
 2013 - Allan Nørholm, adm. direktør

Ejerforhold 
Coop Bank er 100% ejet af Coop Amba.

Referencer

Eksterne henvisninger 
 Coop Banks hjemmeside

Etableret i 2013
Banker i Danmark
Coop Danmark
Postering (regnskab)

En postering er en registrering af en ændring af saldo til en konto.
Til posteringen angives dato, en forklarende tekst, et beløb med retning (plus/minus eller debet/kredit) og en kontoangivelse.

Ved bogføring i dobbelt bogholderi vil der altid være mindst to posteringer til en transaktion. Hver postering angår kun 1 konto og der skal gælde, at summen af ændringerne skal altid være 0 eller, hvis retningen angives ved debet og kredit, så skal summen af det angivne i de to kolonner være ens.

Regnskabsvæsen
Stephanie Corneliussen

Stephanie Corneliussen (født 28. april 1987 i København) er en dansk skuespiller og model.

Liv 
Corneliussen, der blev født i København, gik på Johannesskolen på Frederiksberg og tog balletlektioner. Hun har en uddannelse i grafisk design.

Hun optrådte første gang som model i en alder af 13 år. Siden 2011 har hun primært boet i Los Angeles.
Corneliussen har prydet promotionsplakaten som "hvid nonne" til den amerikanske tv-serie American Horror Story: Asylum.

Hun er blandt andet kendt for rollen som Joanna Wellick i tv-serien Mr. Robot i sæson 1, i første omgang som en birolle, i anden sæson som hovedrolle.
Desuden spiller hun rollen som Valentina Vostok i CW-serien, DCs Legends of Tomorrow.

Referencer

Eksterne henvisninger 
 
 
 

Børneskuespillere fra Danmark
Filmskuespillere fra Danmark
Fotomodeller fra Danmark
Postere

Postere eller postering har flere specialiseringer:
 Postere er det at placere en person i arbejdsmedfør et bestemt sted/stilling. Postering er det at postere en person.
 Postering (regnskab) - En postering er en registrering af en ændring af saldo til en konto.

Se også
 Post
Iberisk grønspætte

Iberisk grønspætte () er en spættefugl, der lever på den Pyrenæiske Halvø.

Noter 
 Avibase - the world bird database

Eksterne henvisninger 

Egentlige spætter
Spaniens fugle
Dværgtrappe

Dværgtrappe () er en fugleart, der lever i det vestlige Europa, Marokko og Centralasien.

Noter 
  Netfugl.dk 
  Avibase - the world bird database 

Fugle fra Centralasien
Europas fugle
Trappefugle
Danmarks herrelandshold i rugby union

Danmarks herrelandshold i rugby union repræsenterer Danmark i rugby union. Holdet styres af Dansk Rugby Union og har spillet international rugby siden 1949.

De fleste af holdets spillere spiller normalt på hold i den danske liga, men nogle få kommer fra amatørklubber i England og Frankrig. Der er ingen professionelle spillere, der spiller for Danmark.

Morten Rune Nielsen fra Frederiksberg Rugby Klub er med 64 kampe den spiller, som har spillet flest landskampe på dette hold.

Historie 
Det danske 15-mands landshold deltager i den europæiske nationsturnering (ENC) hvert år. De seks bedste lande i Europa spiller i deres egen division, Six Nations, hvor der hverken er mulighed for at rykke op eller ned. Disse lande er England, Frankrig, Skotland, Irland, Wales og Italien. De øvrige europæiske lande er opdelt i 6 divisioner, og Danmark er placeret i 2. division.

Danmarks debutkamp i VM-sammenhænge var mod Andorra i oktober 1992, hvor de skulle kvalificere sig til VM i 1995. Holdet formåede i den seneste turnering at komme til anden runde af kvalifikationskampene til verdensmesterskaberne. Danmark har dog aldrig været kvalificeret sig til verdensmesterskaberne.

I 2012 vandt holdet Viking Tri Nations, som er en turnering som Danmark, Norge og Sverige spiller hvert år.

I 2014 tegnede landsholdet en 3-årig aftale med Impact Prowear som ny sponsor for holdet.

Landskampe

Nuværende trup 
Danmarks elitetrup.

 Kampe er ikke opdateret.
 Klubber ikke opdateret
Cheftræner: Andy Nielsen

Referencer

Eksterne henvisninger 
 Dansk Rugby Union - Officiel hjemmeside
 Danmark  på rugbydata.com

Herrelandshold i rugby union
Rugby union
Koritrappe

Koritrappe (Ardeotis kori) er en fugleart, der lever i det sydlige og østlige Afrika. Det er den største flyvende fugl på kontinentet.

Noter 
 Avibase - the world bird database

Eksterne henvisninger 

Fugle fra Afrikas Horn
Fugle fra det sydlige Afrika
Fugle fra Østafrika
Trappefugle
Indisk trappe

Indisk trappe () er en fugleart, der lever i Indien og Pakistan.

Noter 
 Avibase - the world bird database

Eksterne henvisninger 

Fugle fra Sydasien
Trappefugle
Bordtennis under sommer-OL 2016 – Single herrer

Herrernes singleturnering i bordtennis under sommer-OL 2016 fandt sted 6. - 11. august og blev afviklet i den tredje pavillon i Riocentro.

Format 
Turneringen var sat op som en elimineringsturnering med 64 spillere. Men reglerne foreskrev, at der kunne være kvalificeret op til 70 spillere, hvorfor det var nødvendigt, at der skulle spilles nogle få indledende kampe for at få antallet af spillere ned. Herefter var der 7 elimineringsrunder før den olympiske mester var fundet. Den eneste undtagelse for elimineringsprincippet var, at taberne af semifinalerne mødtes i kampen om bronzemedaljen. 
Turneringen omfattede også seeding af de 32 bedste spillere, der var delt op i to grupper af 16 spillere. Spillerne seeded mellem 17 – 32 var oversiddere i første runde mens de 16 øverste seedede var oversiddere i de to første runder. 
Seedning og lodtrækning fandt sted 3. august 2016 baseret på verdensranglisten pr. 1. august 2016. 
Hver kamp blev spillet bedst af syv sæt med første spiller, der opnåede 11 points som vinder af sættet.

Seedet

Referencer

Eksterne henvisninger 
http://www.ittf.com/World_Events/2016OG/Regulations/Rio2016_Specific_Regulations.pdf  
https://smsprio2016-a.akamaihd.net/sport/4Jiufe/rio2016_spectator_guide_og_table_tennis_en.pdf  
http://www.ittf.com/_front_page/ittf_full_story1.asp?ID=44748&Competition_ID=2440& 

Single herrer
Devils Hole

Devils Hole er en geologisk formation beliggende inden i Ash Meadows National Wildlife Refuge, Nye County, i den amerikanske delstat Nevada.

Devils Hole er en løsrevet enhed af Death Valley National Park, og er det eneste levested, for den eneste naturligt forekommende bestand af den truede Devils Hole pupfish (Cyprinodon diabolis). Området blev totalfredet i 1984.

Eksterne henvisninger 

 DNA afslører mysteriet om ensomme fisk: Har boet 60.000 år i grotte i ørkenen , TV 2, 26. juni 2016
 Devils Hole, United States Geological Survey

Nevada
Kilder
Den Serbiske Dansker (tv-serie)

Den Serbiske Dansker (svensk titel Den Lejde Mördaren) er en dansk/svensk tv miniserie i tre afsnit baseret på Leif Davidsens roman af samme navn fra 1996.

Tv-serien Den Serbiske Dansker blev instrueret af Jacob Grønlykke efter manuskript af Thomas Borgström. Serien er produceret i tre afsnit som tilsammen varer 150 minutter og den blev vist for første gang i september-oktober 2001 på DR1. Udsendelsen af andet afsnit blev udskudt en uge, da USA indledte angreb på mål i Afghanistan søndag den 7. oktober 2001. Det bevirkede tilmed at serien også blev sendt de efterfølgende tre torsdage på samme kanal. I oktober 2002 blev serien vist for første gang på svensk tv med titlen Den Lejde Mördaren.

Centrale roller spilles af Dejan Cukic (Vuk), Lotte Andersen (arrangør), Philip Zandén (psykolog), Troels Lyby (PET mellemleder). Titel nummeret "Song To The Siren" er med bandet This Mortal Coil. Større dele af seriens soundtrack er lydklip fra musikudgivelser af Tool og Cocteau Twins. Rock musiker Steen Birger Jørgensen, kendt fra punk bandet Sort Sol, spiller birollen Michael, Vuks barndomsven.

I september 2001, før den var vist offentligt, vandt tv-serien Den Serbiske Dansker Prix Italia prisen som "bedste drama serie".

Referencer

Eksterne henvisninger 
 

Danske tv-serier fra 2000'erne
Søndagsserier på DR
Thrillerserier
Spansk spurv

Spansk spurv () er en fugleart, der lever i det sydlige Europa, det nordlige Afrika og det vestlige Asien.

Noter 
 Netfugl.dk 
 Avibase - the world bird database

Spaniens fugle
Makaronesiens fugle
Fugle fra Nordafrika
Spurve
Devils Hole pupfish

Devils Hole pupfish (Cyprinodon diabolis) er en fisk som udelukkende lever i Devils Hole, i Ash Meadows National Wildlife Refuge øst for Death Valley. Den er beskrevet som verdens mest sjældne fisk. I 1970'erne fandtes cirka 400 af arten i Devils Hole, mens man i 2016 skønnede at antallet var på cirka 30 eksemplarer af fisken.

Eksterne henvisninger 

 DNA afslører mysteriet om ensomme fisk: Har boet 60.000 år i grotte i ørkenen , TV 2, 26. juni 2016

Fisk
Parc Olympique lyonnais

Parc Olympique lyonnais, også kaldet Parc OL, Grand Stade de Lyon eller Stade des Lumières, er et fransk fodboldstadion, der ligger i Décines-Charpieu, i den østlige del Lyon. 
Det er ejet af holdingfirmaet OL Groupe, som er en del af fodboldklubben Olympique lyonnais. De første tanker om stadionet blev født i 2007 og det blev bygget i årene 2012 til 2015 med indvielse i 2016.

Stadionet har en kapacitet på 59.186 tilskuere og har siden 2016 været brugt af Olympique lyonnais som indtil da havde spillet sine kampe på stade de Gerland. Parc OL bliver også brugt i andre sammenhænge. Seks kampe under EM i fodbold 2016 fandt sted her, ligesom der spilles kampe i rugby og afholdes koncerter. Når man ser på stadionets kapacitet, er det det tredjestørste i Frankrig og det syvogtyvendestørste i Europa.

Brug

Olympique lyonnais 
Som ejer gennem OL Groupe, har Olympique lyonnais førsteprioritet til at bruge stadionet. Faktisk er klubben en af de få franske fodboldklubber, som selv ejer deres stadion, normalt er de ejet af kommunen.

Stadionet blev indviet den 9. januar 2016, med Ligue 1-kampe mellem Olympique lyonnais og ESTAC. 
Lyon vandt kampen med 4-1; Alexandre Lacazette blev dermed den første til at score mål på det nye stadion..

Euro 2016 
Der bliver spillet seks kampe under EM 2016 på Parc OL, herunder en ottendedelsfinale og en semifinale:

Coupes d'Europe de rugby 2016 
EPCR annoncerede den 17. juni 2015 at finalerne for sæsonen 2015-2016 i Challenge Cup og Champions Cup skal spilles på Parc OL, respectivement den 13. og 14. maj 2016.

Stadionrekorden er netop sat under en rugbykamp, nemlig Champions Cup-kampen  mellem Saracens og Racing 92 (21-9) den 14. maj 2016 med 58.017 tilskuere.

VM i fodbold for kvinder 2019 
Ved VM i fodbold for kvinder 2019 lægger Parc OL græs til både semifinalerne og til finalen.

Kulturelle arrangementer

Koncerter

Kilder

Se også 
 Olympique lyonnais

Eksterne henvisninger 

 Officiel hjemmside

Fodboldstadioner i Frankrig
Etableret i 2016
Olympique lyonnais
Breitenberg (Holsten)

Breitenberg er en by og kommune i det nordlige Tyskland, beliggende i Amt Breitenburg under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Breitenberg ligger omkring 10 kilometer øst for Itzehoe, ved floden Stör.

Historie 
Breitenberger Kirke blev indviet den 7. august 1768 med musik komponeret af Georg Philipp Telemann.

Noter

Eksterne henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Breitenburg

Breitenburg er administrationsby og en kommune i det nordlige Tyskland, beliggende i Amt Breitenburg under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 

Breitenburg ligger omkring fire kilometer sydøst for Itzehoe (bydelen Nordoe ligger syd for Itzehoe) ved floden Stör. Breitenburger Færge fører Landesstraße 116 over Stör. Syd for kommunen løber motorvejen A23 fra Hamborg til Itzehoe. Den godt ti km lange Breitenburger Kanal der blev anlagt fra 1875 til 1877, til at transportere tørv fra Breitenburger Moor og cement fra en fabrik i Lägerdorf, går gennem kommunen.

Historie 
I 1526 erhvervede Johan Rantzau geesthøjden ved at købe landejendommene tilhørende klosteret Bordesholm i sognet Breitenberg ved Stör, som ved en oversvømmelse var blevet ødelagte. Her ligger nu kirken. Johann Rantzau lod her i 1531 sit sæde Schloss Breitenburg bygge, som siden da næsten uafbrudt var ejet af greverne af Rantzau. Herskabet Breitenburg efterlod til sin søn, statholderen Heinrich, mens godset Bothkamp tilfaldt den yngste søn Paul.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Iberisk gransanger

Iberisk gransanger () er en spurvefugl, der lever på den Iberiske Halvø og i det nordvestlige Afrika.

Noter 
 Avibase - the world bird database

Eksterne henvisninger 

Europas fugle
Fugle fra Nordafrika
Løvsangere
Isabel, hertuginde af Braganza

Dona Isabel, hertuginde af Braganza, kongelig prinsesse af Portugal (født 22. november 1966 i Lissabon), født som Isabel Inês Castro Curvelo de Herédia er gift med Duarte 3. Pio, hertug af Braganza (født 1945), der er portugisisk tronprætendent. I kraft af sit ægteskab er Isabel hertuginde af Braganza. Monarkisterne betragter hende som (titulær) dronning af Portugal.

Familie 
Isabel Inês Castro Curvelo de Herédia er sønnedatter af idrætsmanden, vicegreve Sebastião Herédia (1903–1983), der deltog i Sommer-OL i 1928 og i 1932.

I 1995 blev Isabel gift med Duarte 3. Pio, hertug af Braganza (født 1945). Parret har to sønner og én datter.

 
Kongelige fra Portugal
Personer fra Lissabon
Holbæk Sygehus

Holbæk Sygehus er et af fire sygehuse i Region Sjælland, som har en akutafdeling, der er specialiseret i hurtig behandling af akut opstående sygdomme.

Specialer 
Sygehuset tilbyder desuden behandlinger inden for:
 Kirurgi (sygdomme i mave og tarm, galdesten, brok, hæmorider, blindtarmsbetændelse og tarmslyng). Desuden tilbydes ambulante kikkertundersøgelser.
 Ortopædkirurgi (alle typer knoglebrud, udskiftning af hofte- og skulderled, amputationer samt udskiftning af allerede indsatte hofteproteser).
 Medicinske sygdomme (sygdomme i hjerte, mave, tarm, lever, lunge, nyre, ryg, hormon- og stofskifte samt gigt).
 Kvindesygdomme, graviditet og fødsler (fødselshjælp, barselspleje, nakkefolds- og misdannelsesscanning samt sygdomme i underlivet).
 Børne- og ungesygdomme (et tilbud til de 0 - 18-årige med medicinske sygdomme samt nyfødte og for tidligt fødte børn).
 Arbejds- og socialmedicinske sygdomme (arbejdsrelaterede problemer som eksempelvis stress og fysisk belastning).

Sygehuset har desuden en Enhed for Tværfaglig Udredning og Behandling, hvor patienter får foretaget alle undersøgelser/behandlinger efter princippet "Samme dag under samme tag".

Sygehuset har også en række specialiserede behandlingstilbud, hvor patienter ofte henvises fra hele Region Sjælland:

 Effektiv behandling af svær overvægt hos børn og unge.
 Udredning af multisyge patienter (co-morbiditet)

Derudover er det ene af regionens to voldtægts centre placeret på Holbæk Sygehus.

På Holbæk Sygehus er forskning prioriteret meget højt på tværs af alle afdelinger. Forskningen foregår i samarbejde med andre forskningsinstitutioner i Danmark og forskere fra både ind- og udland.

Holbæk Sygehus har i 2015 åbnet Forskningens Hus, der skal styrke forskningsmiljøet på sygehuset.

Holbæk Sygehus er desuden et stort uddannelsessted for mange forskellige faggrupper. Fra læge- og sygeplejerskestuderende til social- og sundhedsassistenter, bioanalytikere, fysio- og ergoterapeuter, radiografer, lægesekretærer, reddere, serviceassistenter m.fl.

Fremtidens sygehus 
Alle eksisterende behandlingstilbud fortsætter på Holbæk Sygehus efter 2022. Bygningsmæssigt skal sygehuset udvikles, så de fysiske rammer gør det nemmere at drive et sygehus med patientens behov i fokus. Det kan eksempelvis ske med fleksible sengeafsnit, hvor patientens behov definerer opgaverne.

Sygehuse i Region Sjælland
Sygehus